I fredags udsolgte Metallica hele tre koncerter, i alt 45.000 billetter henholdsvis 3., 5. og 7. februar 2017 på blot 45 minutter. Interessen for billetter til åbningen af Royal Arena i Ørestad er stor, og hen over weekenden er det heldigvis blevet muligt at arrangere en fjerde koncert med Metallica torsdag 9. februar ligeledes i Royal Arena.

Metallica er altså klar på en fjerde koncert torsdag 9. februar – billetsalget starter i morgen tirsdag 4. oktober kl. 10.00.

Billetpriser: 820,- / 695,- / 450 kr. + gebyr. Der er til de tre første shows blevet frigivet et mindre antal VIP-pakker, som ligeledes kan købes fra kl. 10.00 i morgen.